Държавен вестник, бр. 97, 2025 г., стр. 5

БРОЙ  97	
Д Ъ Р Ж А В Е Н  В Е С Т Н И К 	
СТР.  5  
§ 13. В чл. 71, ал. 1, т. 3 думите „Фонд 
„Енергийна ефективност и възобновяеми из­
точници“ се заменят с „Национален фонд за 
декарбонизация“.
§ 14. В глава четвърта раздел IV Фонд „Енер­
гийна ефективност и възобновяеми източници“ 
с чл. 78 – 88 се отменя.
§ 15. В глава четвърта се създава нов раз­
дел IV с нови чл. 78 – 88:
„Раздел IV
Национален фонд за декарбонизация
Чл. 78. (1) Националният фонд за декарбо­
низация финансира изпълнение на дейности и 
мерки за повишаване на енергийната ефектив­
ност и насърчаване на дейности за производство 
и потребление на енергия от възобновяеми 
източници в сгради.
(2) Националният фонд за декарбонизация, 
наричан по-нататък „фонда“, е юридическо лице 
със седалище София.
Чл. 79. (1) Фондът управлява финансови сред­
ства, предоставени за инвестиционни проекти 
за повишаване на енергийната ефективност и 
за производство и потребление на енергия от 
възобновяеми източници, които водят до нама­
ляване на емисиите на парникови газове съо­
бразно приоритетите, заложени в Стратегията 
за устойчиво енергийно развитие на Република 
България, в Интегрирания план в областта на 
енергетиката и климата на Република Бълга­
рия и в Дългосрочната национална стратегия 
за подпомагане обновяването на националния 
сграден фонд от жилищни и нежилищни сгради 
до 2050 г., както и за техническа помощ.
(2) Фондът осъществява своята дейност съ­
гласно този закон и споразуменията с донорите 
и лицата по чл. 81, ал. 1, т. 3.
(3) Фондът може да сключва споразуме­
ния с финансови посредници за съвмест­
но разработване и прилагане на финансови 
инструменти за отделни категории сгради, 
включително кредитни линии и гаранции 
и/или комбинация от тях за целево финансиране 
на проекти по ал. 1.
(4) Фондът осигурява обслужване на едно 
гише за предоставяне на техническа помощ на 
заинтересованите лица. 
Чл. 80. В изпълнение на своите цели фондът 
основава дейността си на следните принципи:
1. прозрачност и съответствие с насоките и 
най-добрите практики на Организацията за ико­
номическо сътрудничество и развитие (ОИСР) 
при управлението на средствата, включително 
при избора на финансовите посредници чрез 
прозрачна, отворена и оценяваща резултатите 
процедура;
2. равнопоставеност на всички кандидати 
за финансиране от фонда, включително и от 
финансовите посредници;
3. партньорство и сътрудничество с физи­
чески и юридически лица – търговци по сми­
съла на Търговския закон или по смисъла на 
законодателството на друга държава – членка 
на Европейския съюз, или на друга държа­
ва – страна по Споразумението за Европейското 
икономическо пространство, или на Конфедера­
ция Швейцария, както и с юридически лица с 
нестопанска цел за съвместно финансиране на 
проекти по енергийна ефективност и на проекти 
за производство на енергия от възобновяеми 
източници.
Чл. 81. (1) Средствата на фонда се набират от:
1. дарения от международни финансови ин­
ституции, международни фондове и български и 
чуждестранни физически или юридически лица 
при спазване разпоредбите на Закона за мерките 
срещу изпирането на пари и при удостоверяване 
по място на установяване на липса на данъчни 
задължения в държава – членка на Европей­
ския съюз, или в друга държава – страна по 
Споразумението за Европейското икономическо 
пространство, или в Конфедерация Швейцария;
2. лихви по текущи сметки или банкови 
депозити на фонда;
3. заеми или други финансови инструменти 
с кредитен характер от международни орга­
низации и банки, както и от физически лица 
и/или от юридически лица, регистрирани като 
търговци, получени изключително за осъщест­
вяване целите на фонда;
4. вноски по чл. 21, ал. 1, т. 2; 
5. средства от европейски фондове, прог­рами 
и механизми;
6. целево предоставени средства от дър­
жавния бюджет и други целево предоставени 
публични средства;
7. средства от приходите от продажба от търг 
на квоти по схемата за търговия с емисии на 
парникови газове от сградния сектор, сектора 
на автомобилния транспорт и допълнителни 
сектори, освен ако в друг закон не е предви­
дено друго. 
8. други постъпления, съответстващи на 
характера и дейността на фонда.
(2) Дарителите на средства по ал. 1, т. 1 и 
държавата за вноските и средствата по ал. 1, 
т. 4, 6 и 7 получават право на глас в общото 
събрание на донорите от 1 януари на година­
та, следваща годината, в която е направено 
дарението, съответно вноската, предоставени 
средствата и получени приходите.
(3) Удостоверения на броя на гласовете в 
общото събрание на донорите, които дарителят 
и държавата получават за всеки 1 000,00 лева, 
даващи право на един глас в общото събрание, 
се издават от управителния съвет.
(4) Организации и лица, които предоставят 
средства по ал. 1, т. 3, 5 и 8, не придобиват 
правото на глас в общото събрание на донорите.
(5) Министърът на енергетиката упражнява 
правата на държавата в общото събрание на 
донорите.
(6) Средствата на фонда се съхраняват 
най-малко в три банки депозитари с лиценз за 
дейност на територията на страната, определени 
чрез конкурс.
Чл. 82. (1) Средствата на фонда се разходват 
за: